《郊居集句十首 其二》
明代·卢龙云

苦厌繁机少适怀，相将游戏绕池台。

溪云杂雨来茅屋，堕蕊飘香入酒杯。

老去诗篇浑漫兴，眼前人事祗堪哀。全真养素安吾分，海柳江花次第开。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。